**Golda Meir** (1898–1978) var en israelsk politiker. Hun var Israels statsminister fra 1969 til 1974 og en av statens grunnleggere. Hun ledet det israelske arbeiderpartiet.

Hun ble født i en fattig jødisk familie i Kyiv i Ukraina, som da lå i Det russiske keiserdømmet. Da hun var 8 år gammel, utvandret familien til USA for å søke arbeid og tilflukt fra pogromer. Hun utdannet seg til lærer og ble grepet av den sosialistiske sionismen. I 1921 utvandret Golda Meir og hennes mann Morris Meyerson til Palestinamandatet. 

Golda Meir hjalp forfulgte jøder med å utvandre til Palestinamandatet, og hun var med på å undertegne den israelske selvstendighetserklæringen av 1948. Hun var arbeids- og utenriksminister i David Ben-Gurions og Levi Eshkols regjeringer.

Da Eshkol døde i 1969, ble Golda Meir statsminister. Hun mente ikke at palestinske arabere hadde noen egen nasjonal identitet, men drøftet i lukkede rom en egen palestinsk stat på Vestbredden, uten å komme nærmere noen løsning. I oktober 1973 ble Israel angrepet av Egypt og Syria (Jom kippur-krigen). Israelerne led store tap før de klarte å mobilisere og slå angriperne tilbake. Krigen førte til en offentlig granskning av den israelske etterretningsbristen. Meirs regjering mistet flertallet ved valget til Knesset i desember 1973.

Meir var verdens tredje kvinnelige regjeringsleder, etter Sirimavo Bandaranaike og Indira Gandhi, og den første som ikke hadde en far eller ektemann som hadde vært stats- eller regjeringsleder før henne.

Biografi
--------

### Tidlig liv

Hun ble født Golda Mabovitz (ukrainsk: Голда Мабович) i en fattig familie i Kiev i Det russiske keiserdømmet (senere Ukraina). Hun hadde sju søsken, men fem av disse døde som barn. Da hun var åtte år gammel, emigrerte hun med sammen familien sin til Milwaukee, Wisconsin, i 1906.

14 år gammel startet hun på high school og tok deltidsjobb for å betale sine utgifter. Moren ville at hun skulle avbryte studiene for å begynne å arbeide og gifte seg. Golda rømte da til sin søster i Denver, Colorado. Der møtte hun Morris Meyerson, som hun senere giftet seg med. Hun returnerte til Milwaukee, fullførte lærerutdannelsen og begynte å arbeide. I 1915 sluttet hun seg til Poale Zion (Den sionistiske arbeiderorganisasjonen). I 1917 giftet hun seg, og i 1921 emigrerte de til Palestina, som da var en del av Palestinamandatet. 

Golda Meir jobber i kibbutzen Merhavia
### Flytting til Palestina

I 1921 flyttet paret og Goldas eldre søster til Palestinamandatet for å hjelpe til med å grunnlegge en jødisk stat. Golda giftet seg med Morris i 1917, og de slo seg ned i Palestina i 1921 sammen med søsteren Sheyna. Kort tid etter bryllupet dro hun på en innsamlingsaksjon for staten Israel, noe som førte henne rundt i hele USA. 

De bodde i en kibbutz fram til 1924, da Morris hadde blitt lei kibbutzlivet. Etter en kort periode i Tel Aviv flyttet de til Jerusalem, der de fikk to barn. I 1928 ble hun valgt inn i *Women's Labour Council of Histadrut*. Dette krevde at hun flyttet til Tel Aviv. Golda og barna flyttet, men Morris ble igjen i Jerusalem. Golda og Morris gled fra hverandre, men skilte seg aldri. Morris døde i 1951.

### Israels grunnleggelse

Golda Meir ble gradvis mer involvert i den jødiske sionistiske bevegelsen. På slutten av den andre verdenskrig tok hun del i forhandlingene med britene som resulterte i opprettelsen av staten Israel. Hun var en av de 24 personene, hvorav kun to var kvinner, som den 14. mai 1948 skrev under Israels selvstendighetserklæring. Det første israelske passet ble gitt til Golda, og hun kunne reise til USA for å samle inn penger til den nye nasjonen. Da hun vendte tilbake, ble hun landets første ambassadør i Sovjetunionen, der hun var stasjonert en kort tid før hun forlot Moskva i 1949. Hun reiste tilbake til Israel i 1949 for å bli minister for Arbeiderpartiet. 

### Politisk aktivitet

Etter at hun flyttet til Tel Aviv i 1924 innehadde hun en mengde forskjellige verv i fagforeningen og flere kommunale nemnder. Hun ble valgt inn i Knesset for Mapai i 1949 og satt der uavbrutt frem til 1974. I løpet av denne perioden var hun både arbeiderminister (1949–1956) og utenriksminister (1956–1966), og i forbindelse med sistnevnte skiftet hun navn til det mer hebraiske navnet Meir («opplyse») i 1956. 

Den 26. februar 1969 døde statsminister Levi Eshkol av et hjerteinfarkt, og da ba mange medlemmer av Knesset om at Meir skulle bli den nye statsministeren. Hun ble statsminister i Israel med Arbeiderpartiets støtte. Da hun ble statsminister etter Levi Eshkol, var hennes regjering splittet av interne stridigheter mellom de forskjellige koalisjonspartiene. Disse konfliktene, flere strategiske feilberegninger og mangelen på lederskap er blitt kritisert som noe av årsaken til Jom kippur-krigen.

I kjølvannet av München-massakren under sommer-OL i 1972 appellerte Meir til verden for å «redde våre innbyggere og fordømme de unevnelige kriminelle handlingene som er blitt begått mot den jødiske stat». Rasende på det som hun oppfattet som mangel på global innsats, beordret hun etterretningstjenesten Mossad til å spore opp og likvidere medlemmer av Svart september og PFLP-agenter som de trodde hadde deltatt i massakren. Denne operasjonen er blitt kalt Guds hevn og ble kjent etter at de myrdet en uskyldig mann på Lillehammer (kjent som Lillehammer-drapet).

Golda Meir trakk seg i 1974 som statsminister og ble etterfulgt av Yitzhak Rabin. Den 8. desember 1978 døde den 80 år gamle Golda Meir av virushepatitt etter at hun hadde kjempet mot lymfekreft i tolv år. Hun døde på Hadassah-sykehuset i Jerusalem. Hun ble gravlagt på Herzlfjellet i Jerusalem den 12. desember 1978.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Golda-Meir, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 9. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Internet Broadway Database, Internet Broadway Database person-id 104541, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   Store sovjetiske encyklopedi (1969–1978), avsnitt, vers eller paragraf Меир Голда, besøkt 28. september 2015[Hentet fra Wikidata]
7. ↑   Munzinger Personen, Munzinger IBA 00000004743, besøkt 9. oktober 2017[Hentet fra Wikidata]
8. ↑   www.cogreatwomen.org[Hentet fra Wikidata]
9. 1 2  Benjamin, Milton R. (9. desember 1978). «Golda Meir Dies at 80». *Washington Post* **(engelsk)**. ISSN 0190-8286. Besøkt 13. april 2020.

Litteratur
----------

* Meir, Golda (1976). *Mitt liv*. Oversatt av Bjørn Braaten. Oslo: Aschehoug. ISBN 82-03-08435-4.

Eksterne lenker
---------------

* (en) Golda Meir – kategori av bilder, video eller lyd på Commons Rediger på Wikidata

* (en) גולדה מאיר – galleri av bilder, video eller lyd på Commons Rediger på Wikidata
* (en) Golda Meir hos Internet Broadway Database Rediger på Wikidata

* (en) Golda Meir hos Internet Broadway Database Rediger på Wikidata
* (en) Golda Meir på Discogs Rediger på Wikidata

* (en) Golda Meir på MusicBrainz Rediger på Wikidata
* (en) Biograf ved *The Jewish Virtual Library*

 Wikiquote: Golda Meir – sitater

| * v
* d
* r
Israels statsministre |
| --- |
|  | David Ben-Gurion (1948–53) **·** Moshe Sharett (1953–55) **·** David Ben-Gurion (1955–63) **·** Levi Eshkol (1963–69) **·** Yigal Allon (fungerende, 1969) **·** Golda Meir (1969–74) **·** Yitzhak Rabin (1974–77) **·** Shimon Peres (fungerende, 1977) **·** Menachem Begin (1977–83) **·** Yitzhak Shamir (1983–84) **·** Shimon Peres (1984–86) **·** Yitzhak Shamir (1986–92) **·** Yitzhak Rabin (1992–95) **·** Shimon Peres (1995–96) **·** Benjamin Netanyahu (1996–99) **·** Ehud Barak (1999–2001) **·** Ariel Sharon (2001–06) **·** Ehud Olmert (2006–09) **·** Benjamin Netanyahu (2009–21) **·** Naftali Bennett (2021–22) **·** Yair Lapid (2022) **·** Benjamin Netanyahu (2022–) | Israels flagg |

| * v
* d
* r
Israels utenriksministre |
| --- |
|  | Moshe Sharett (1948–56) **·** Golda Meir (1956–66) **·** Abba Eban (1966–74) **·** Yigal Allon (1974–77) **·** Moshe Dayan (1977–79) **·** Yitzhak Shamir (1980–86) **·** Shimon Peres (1986–88) **·** Moshe Arens (1988–90) **·** David Levy (1990–92) **·** Shimon Peres (1992–95) **·** Ehud Barak (1995–96) **·** David Levy (1996–98) **·** Ariel Sharon (1998–99) **·** David Levy (1999–2000) **·** Shlomo Ben-Ami (2000–01) **·** Shimon Peres (2001–02) **·** Benjamin Netanyahu (2002–03) **·** Silvan Shalom (2003–06) **·** Tzipi Livni (2006–09) **·** Avigdor Lieberman (2009–2012) **·** Benjamin Netanyahu (2012–13) **·** Avigdor Lieberman (2013–15) **·** Benjamin Netanyahu (2015–19) **·** Israel Katz (2019–20) **·** Gabi Ashkenazi (2020–21) **·** Yair Lapid (2021–2022) **·** Eli Cohen (2022–) | Israels flagg |

| * v
* d
* r
Israels justisministre |
| --- |
|  | Pinchas Rosen (1948–51) **·** Dov Yosef (1951–52) **·** Haim Cohen (1952) **·** Pinchas Rosen (1952–56) **·** David Ben-Gurion (1956–58) **·** Pinchas Rosen (1958–61) **·** Dov Yosef (1961–66) **·** Yaakov Shimshon Shapiro (1966–72) **·** Golda Meir (1972) **·** Yaakov Shimshon Shapiro (1972–73) **·** Golda Meir (1973–74) **·** Haim Yosef Tzadok (1974–77) **·** Menachem Begin (1977) **·** Shmuel Tamir (1977–80) **·** Moshe Nissim (1980–86) **·** Yitzhak Moda'i (1986) **·** Avraham Sharir (1986–88) **·** Dan Meridor (1988–92) **·** David Libai (1992–96) **·** Yaakov Neeman (1996) **·** Benjamin Netanyahu (1996) **·** Tzachi Hanegbi (1996–99) **·** Yossi Beilin (1999–2001) **·** Meir Sheetrit (2001–2003) **·** Tommy Lapid (2003–04) **·** Tzipi Livni (2004–06)1 **·** Haim Ramon (2006) **·** Meir Sheetrit (2006)1 **·** Ehud Olmert (2006)1 **·** Tzipi Livni (2006–07) **·** Daniel Friedmann (2007–2009) **·** Yaakov Neeman (2009–13) **·** Tzipi Livni (2013–14) **·** Ayelet Shaked (2015–19) **·** Amir Ohana (2019–20) **·** Avi Nissenkorn (2020–21) **·** Benny Gantz (2021)1 **·** Gideon Sa'ar (2021–2022) **·** Yariv Levin (2022–) | Israels flagg |
| 1– Helt eller delvis stedsfortreder som justisminister, frem til en annen ble utnevnt |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** RLS **·** BNE **·** CiNii **·** BBC Things **·** Munzinger (iba)
 |